આવા સ્પષ્ટ વિચારો સરદાર સાહેબના હતા. તા.૧૫મી ડિસેમ્બર, ૧૯૫૦ના રોજ સવારે ૯-૩૭ વાગે સરદાર સાહેબે મુંબઈમાં અંતિમ શ્વાસ લીધા. તેમના અંતિમ સંસ્કાર પણ મુંબઈના સોનાપુર ખાતેના એક સામાન્ય સ્મશાનમાં કરવામાં આવ્યા. સરદાર સાહેબના નામની કોઈ સમાધી નથી કે કોઈ ઘાટ પણ નથી ત્યારે સરદાર સરોવર બંધ પાસે બનેલી સરદાર સાહેબની આ ભવ્ય અને વિરાટ પ્રતિમા આજની અને આવનારી પેઢીઓ માટે સરદાર સાહેબનું સાચું સ્મરણ અને શ્રદ્ધાંજલિનું સ્થાનક બની રહેશે. આ ઉત્કૃષ્ટ કાર્ય કરવા બદલ વડાપ્રધાન નરેન્દ્રમોદી સાચા અભિનંદનના અધિકારી છે.